རྫོང་འཕྲང་ལས་བྱང་དངོས་གྲུབ་རོལ་པའི་དགའ་སྟོན་ཞེས་བྱ་བའི་གསོལ་འདེབས་བཞུགས། སྟོན་པ་ཀུན་བཟང་རྡོ་རྗེ་སེམས་དཔའ་ཆེ། །རབ་དགྱེས་རྡོ་རྗེ་དཔལ་ལྡན་སེང་གེ་འོད། །མཁས་པ་མི་བཞི་ཞང་དྲུང་ཡེ་ཤེས་སྡེ། །གནུབས་ཆེན་ཡབ་སྲས་རྣམས་ལ་གསོལ་བ་འདེབས། །པདྨ་དབང་རྒྱལ་ཚུལ་ཁྲིམས་རྒྱལ་མཚན་དང་། །ལྡན་བཙོན་ཡེ་ཤེས་དབང་ཕྱུག་སེ་སྟོན་པ། །དངོས་གྲུབ་ཉང་རལ་འགྲོ་མགོན་ཆོས་དབང་ཞབས། །པདྨ་དབང་ཆེན་རྣམས་ལ༴ ཤེས་རབ་རྒྱ་མཚོ་ཟུར་ཧཾ་ཤཱཀྱ་འབྱུང་། །ཤཱཀ་རྡོར་བཤེས་དཔལ་གཉིས་དང་ར་ལེགས་ཟུང་། རིན་རྒྱལ་མངའ་རིས་པཎ་ཆེན་ངག་གི་དབང་། །ཚེ་བསྟན་རྒྱལ་པོ་རྣམ་ལ༴ ནམ་མཁར་སྤྱོད་པ་པ་ར་ཧི་ཏ་དང་། །ཕྲིས་ལྷུན་གྲུབ་འགྱུར་མེད་རྡོ་རྗེའི་ཞབས། རིན་ཆེན་རྣམ་རྒྱལ་ཨོ་རྒྱན་རིག་པ་འཛིན། །ཐེག་མཆོག་བསྟན་འཛིན་རྣམས་ལ༴ །བསྟན་པའི་རྒྱལ་མཚན་རིག་འཛིན་རྒྱལ་པོ་དང་། །མི་འགྱུར་ཕན་བདེ་པདྨ་འགྲོ་འདུལ་རྩལ། ཀུན་མཁྱེན་བླ་མ་རིག་པའི་རྡོ་རྗེ་དང་། པདྨ་བཛྲ་རྣམ་ལ༴

ཡང་ན། འཇམ་དབྱངས་མཁྱེན་བརྩེའི་དབ། མདོ་སྔགས་བསྟན་འཛིན་ཆོས་ཀྱི་ཉི་མའི་ཞབས། བཀའ་དྲིན་མཉམ་མེད་འཁོར་ལོའི་མགོན་པོ་མཆོག ཐུབ་བསྟན་ལུང་རྟོགས་བསྟན་པའི་ཉི་མ་དང་། །མཁན་ཆེན་རྒྱལ་མཚན་འོད་ཟེར་དཔལ་བཟང་པོ། །གདོད་མའི་མགོན་པོ་ཀུན་མཁྱེན་ངག་གི་དབང་། །རྩ་བའི་བླ་མ་རྣམས་ལ༴ རྗེ་བཙུན་མཁྱེན་བརྩེའི་མངའ་བདག་མགོན་རྣམས་ལ། །བཟོད་མེད་གདུང་ཤུགས་དྲག་པོས་གསོལ་འདེབས་ན། །ཚད་མེད་ཐུགས་རྗེ་ཆེན་པོས་ཉེར་དགོངས་ཏེ། བདག་རྐྱད་བྱིན་གྱིས་རླབས་པར་མཛད་དུ་གསོལ། །ཚེ་འདིའི་མངོན་ཞེན་ལྡོག་པར་བྱིན་གྱིས་རློབས། །བདེན་བཞིའི་འཇུག་ལྡོག་ཤེས༴ །བྱང་ཆུབ་སེམས་གཉིས་འབྱུང་བར༴ སྨིན་གྲོལ་ལམ་ལ་འཇུག་པར༴ བསྐྱེད་རྫོགས་ཟབ་གནད་རྟོགས་པར་བྱིན་གྱིས༴ བསྙེན་སྒྲུབ་མཐའ་རུ་ཕྱིན་པར༴ སྐུ་བཞིའི་རྒྱལ་སྲིད་ཟིན་པར༴ རང་གཞན་དོན་གཉིས་འགྲུབ་པར་བྱིན་གྱིས་རློབས།།ཞེས་པའང་བཙུན་པ་གཞན་ཕན་མཐའ་ཡས་པས་སྙིང་ནས་གསོལ་བ་གཏབ་པའོ།། སརྦ་མངྒ་ལཾ། དགེའོ།། དགེའོ།། འདི་ཡི་བརྒྱུད་འདེབས་ཞལ་བཀང་མཛད་པ་པོ་ནི། ཀུན་མཁྱེན་བླ་མ་པདྨ་མ་ཎིའོ།། །།